Дзяржаўная ўстанова адукацыі

« Сярэдняя школа №4 г. Іванава»

**Ад прадзедаў спакон вякоў**

**мне засталася спадчына**

Выканаў Корсак Уладзіслаў

вучань 4“Б” класа

ДУА “СШ №4 г. Іванава”

Настаўнік Корсак Зінаіда Барысаўна

Іванава 2021

**Змест**

Уводзіны………………………………………………………………. …….3

1.Тэарэтычная частка…………………………………………………….....4

1.1. Што такое ручнік?.........................................................................4

1.2.Ручнік ад “нараджэння да смерці”…………………………….......4

1.3.Дзе сёння выкарыстоўваюцца ручнікі………………………….....5

1.3. Што такое кросны?................................................................... ....6

2. Практычная частка……………………………………………………….7

2.1. Анкетаванне дзяцей……………………………………………........7

* 1. . Як атрымліваецца ручнік у хатніх умовах…………..……………..7

2.3.Атрыманне ручніка на фабрыцы…………………………………….9

2.4. Экскурсія ў краму…………………………………………………...10

Заключэнне…………………………………………………………………..11

Літаратура……………………………………………………………………12

Дадаткі

**УВОДЗІНЫ**

Ручніком я зацікавіўся выпадкова. Два гады таму, у нашай царкве, я прысутнічаў на вянчанні маіх бабуль і дзядуль.Таінства вянчання мяне вельмі захапіла. Я ўважліва сачыла за самім працэсам, і мой погляд зацікавілі прыгожа ўбраныя іконы ў рознакаляровых тканінах. Потым ад бабулі я даведаў, што гэта былі ручнікі. Яна сказала , што для людзей ручнік выконваў важныя абрадава - бытавыя функцыі: ручнік суправаджаў чалавека ад нараджэння да смерці[Дадатак 1]. Даведаўшыся пра гэта, я вырашыў высветліць - якую ролю адыгрывае ручнік у сучасным жыцці?

**МЭТА:**  вывучэнне інфармацыі аб выкарыстанні беларускіх ручнікоў у побыце і жыццядзейнасці беларусаў.

**ЗАДАЧЫ:**

- развіваць уменне самастойна даследаваць і здабываць веды з розных крыніц і выкарыстоўваць іх ва ўласнай дзейнасці;

- даведацца, што такое ручнік і вызначыць яго ролю ў абрадавай культуры;

- вывучыць працэс ткання ручніка;

- вызначыць ролю ручніка ў беларускай культуры мінулага і сучаснасці

**Аб**'**ект даследавання** – беларускі ручнік.

**Прадмет даследаванння –**асаблівасці атрымання ручніка ў хатніх і фабрычных умовах, яго ролі ў абрадавай культуры.

**Гіпотэза:** выкажам здагадку, для таго каб трымаць у руках гатовы ручнік, трэба затраціць многа працы; калі чалавек будзе ведаць колькі затрачана сіл для вырабу ручніка, то будзе з большай павагай адносіцца да яго.

**1.Тэарэтычная частка**

* 1. **Што такое ручнік**

Вынікі анкеты, якая была праведзена сярод вучняў чацвертых класаў, паказалі , што 29 з 44 апытаных не ведаюць, што такое ручнік [Дадатак 2]. Мне захацелася даць адказ на гэтае пытанне. З літаратуры я даведаўся, што называюць ручніком.

Слова ручнік утварылася ад кораня «руш», «рух». У этымалагічным слоўніку Фасмера «бурыць» — ламаць, ірваць, то есць ручнік — адарваны кавалак тканіны, адрэз. Узнікае пытанне: чаму ж рвалі, а не рэзалі? Справа ў тым, што ткацтва з'явілася задоўга да вынаходства металічных нажоў і нажніц. У перыяд неаліту (новы каменны век) адзенне шылі, зрабіўшы надрэз вострым каменем, ракавінкай або трэскай, і далей рвалі тканіну рукамі. Да гэтага часу менавіта такім спосабам працуюць з тонкім паркалем некаторыя прадаўцы і краўцы. Тканіна рвецца роўна па долевай або папярочнай нітцы, у залежнасці ад кірунку прыкладзенага намагання.

**Ручнік** – прадаўгаваты кавалак тканіны абрадавага, дэкаратыўнага і ўтылітарнага прызначэння. Шырыня яго звычайна 25-45 см, даўжыня 1-3 м.

**Ручнік** — прадаўгаваты выраб з тканага палатна — утылітарнага, дэкаратыўнага і традыцыйна-абрадавага прызначэння.

**Ручнік** - маркіраваная арнаментам, колерам і іншымі сродкамі выразнасці тканіна,  якая выконвае важныя рытуальна - сімвалічныя  функцыі ў абрадах.

* 1. **Ручнік ад “нараджэння да смерці”**

Ручнік цесна звязаны з жыццём чалавека.Ён суправаджаў людзей у паўсядзённых дзеяннях з самай раніцы і да позняга вечара.

Кажуць, што дом, у якім няма ручніка, падобны на сям'ю, у якой няма дзяцей. Яшчэ нашы даўнія продкі выкарыстоўвалі тканы ручнік як абярэг.

Славяне раздзялілі гэты цудоўны твор чалавечых рук на некалькі тыпаў, кожны з якіх меў сваю сферу выкарыстання:

* Кавалак тканіны без дэкору ці з вузенькімі палоскамі-ператыкамі па краях, які выкарыстоўваецца для побытавых патрэб, называецца ўціральнікам, “уціральнік”, “уцірач”, “уцірка”, а таксама — “трапкач”, “скарач”, “брэндзал”, “патрэпнічак, “надзёжнік”. Ручнікі-уціральнікі служылі для бытавых патрэб, у ручніках-трапкачках насілі абед у поле [Дадатак 3].
* Самым высокім статусам надзяляўся ручнік «набожнік», “набразнік», “абразны ручнік”, “накутнік”, “багавік”, “завеска”, “плат”, “платок”, “набожны платок”*,* якім упрыгожвалі чырвоны кут хаты, накрываючы абразы з выявай Багародзіцы, Іісуса Хрыста ці найбольш шануемых святых, напрыклад, Мікалая-Цудатворца[Дадатак 4].
  + У часы засухі, войнаў, эпідэмій жанчыны адной вескі за дзень ці ноч ткалі ручнік - “абыдзённік”, які вешалі на прыдарожны крыж, абносілі вакол вескі, праганялі ім хатнюю жывелу [Дадатак 5].

Вялікая колькасць ручнікоў выкарыстоўвалася ў цэлым радзе святаў, асабліва сямейна-родавай накіраванасці: пры нараджэнні дзіцяці, на вяселлі і ў час пахавання. Пералічым толькі некаторыя сітуацыі, ядром якіх быў ручнік.

* Адразу пасля нараджэння бабка-павітуха амывала немаўлятка, спавівала яго ў тонкі ручнік.
* Перад тым, як благаславіць дачку на шлюб, бацька тройчы абводзіў яе вакол стала (рытуальнае развітанне з сям'ёй), апаясаўшы спецыяльным ручніком.
* Ручнікамі перавязвалі пары хросных бацькоў жаніха і нявесты, якія выконвалі пачэсныя абавязкі сватоў [Дадатак 6].
* З хлебам-соллю, якія былі на ручніку, праводзілі і сустракалі маладых на парозе хаты, таму што ручнік – сімвал чысціні, цяпла беларускай зямлі і роднай хаты[Дадатак 7].
* Ручнік, на якім маладыя стаялі ў храме ў час вянчання, надзяляўся самым высокім абрадавым статусам. Яго захоўвалі ўсё жыццё як залог шчаслівага сямейнага жыцця[Дадатак 8].
* На спецыяльных ручніках труну з памерлым выносілі з хаты, неслі на могілкі і апускалі ў магілу. Ручнікамі ўпрыгожвалі надмагільныя крыжы.
* Ручнік займаў значнае месца у каляндарных звычаях і абрадах. На вадохрышча ручніом упрыгожвалі ледзяны крыж , на Купалле разам з вянкамі з жывых кветак развешвалі на прыдарожныя крыжы.

**1.3 Дзе сёння выкарыстоўваюцца ручнікі**

На жаль, зараз традыцыі тканых ручнікоў страчваюць сваю папулярнасць сярод маладога пакалення. Носьбітаў унікальных традыцый народнага ткацтва і вышыўкі становіцца ўсё менш. Папрацаваўшы над тэмай, вывучыўшы шмат літаратуры, я даведалася, дзе ў наш час выкарыстоўваюцца ручнікі.

У нашы дні ручнікі можна сустрэць не толькі ў цішыні музейных залаў [Дадатак 9].

Тканыя ручнікі можна ўбачыць на выставах, дзе ўсе жадаючыя могуць прадставіць свае работы і пазнаёміцца з творчасцю другіх майстрых.

У некаторых дамах і па гэты дзень можна сустрэць ручнік «набожнік» на абразах у покуці , як і ў маёй бабулі, а таксама на рамках з фотаздымкамі.

Сённяручнікі выкарыстоўваюцца як падарункі для гасцей.

У наш час у паўсядзённым побыце людзі карыстаюцца больш ручнікамі фабрычнага вырабу.

Гэтым летам я была на вяселлі, дзе ўбачыла як жаніх і нявеста ўсталі на «вянчальны» ручнік. Цяпер я ведаю, што гэта сімвалізуе будучае сямейнае жыццё.

Бацькі сустракалі маладых караваем, які ляжаў на прыгожым ручніку. Зараз я магу сказаць, што гэты ручнік называецца «хлебасольны».

У вёсках ручнік можна убачыць на прыдарожных і раскрэсных крыжах, у цэрквах, дзе ручнікамі ўбраны абразы.

Часта ручнікамі карыстаюцца ў мастацкай дзейнасці: упрыгожваюць сцэны, танцуюць з ручнікамі.

На аснове вывучанага матэрыялу можна зрабіць вывад: ручнік - гэта атрыбут святаў і абрадаў, частка нашай культуры і гісторыі, якую людзі берагуць і паважаюць і на сучасным этапе.

**1.4. Што такое кросны**

На тэрыторыі Беларусі ткацтва з’явілася яшчэ ў неаліце. У той час ткацкі станок, хутчэй за ўсё, быў вертыкальным. Аб тыпах тканін можна меркаваць па адбітках на днішчах гліняных пасудзін. Вырабляліся як тонкія тканіны тыпу сялянскага палатна, так і пляцёнкі тыпу сучаснай рагожы.

Кросны – ткацкі стан з навітай асновай для ткання ў хатніх умовах [Дадатак 10].

Вось найбольш важныя часткі і прыстасаванні пашыраных на Беларусі га- рызантальных кроснаў:

* + ставы (апорны каркас), на якіх мацаваліся навоі (для асновы і тканіны); [Дадатак 10].
  + ніты, у якія накідалася аснова; [Дадатак 11]
  + бёрда з набіліцамі для прабівання ўтка; [Дадатак 12]
  + панажы, кацелкі для прывядзення ў рух нітоў і ўтварэння зева пры тканні.
  + Бёрда – ткацкая прылада, якая служыць для перавівання ўтка ў кроснах (уток – папярочныя ніці тканіны). З ХХ стагоддзя бёрды пачалі рабіць з металічнымі пласцінамі [Дадатак 12]. Для ткання бёрда ўстаўлялася ў набіліцы (2 злучаныя драўляныя пласціны з паглыбленнямі па даўжыні).
  + Чаўнок – ткацкая прылада для пракідання ўтка ў працэсе ткання (па знешнім выглядзе нагадвае мініяцюрны човен). Вядомы дзве разнавіднасці чаўнака – з донцам і полы[Дадатак 13].

**2.Практычная частка**

**2.1 Анкетаванне дзяцей (44 удзельнікі)**

У ходзе даследавання мне стала цікава, а што мае аднагодкі ведаюць пра ручнік ? Для гэтага я ў чацвертых класах правёў анкетаванне.У ім прыняло ўдзел 44 чалавекі.

Спачатку я вырашыў даведацца, ці ведаюць дзеці, што такое ручнік? Аказалася, што 15 чалавек (34 % ) ведаюць, што такое ручнік, а вось большая палова дзяцей, 29 чалавек, не ведала адказ на пытанне.

На пытанне **« Ці вы ведаеце, як атрымліваецца ручнік ?»,** толькі 12 чалавек ведала працэс атрымання ручніка, а 32 вучні не ведалі.

На пытанне **«Дзе вы бачылі ручнікі?»** адказы былі наступныя:

- 63% бачылі ручнікі ў царкве;

- 22% дзяцей бачылі ручнікі ў бабуль дома;

- 15% заўважылі ручнікі на вяселлі;

На пытанне **«Ці ёсць у вас дома ручнікі?»** вучні адказалі так :

- 30 чалавек (68%) адказалі што ёсць;

- адказ «не» далі 14 чалавек (31,8%).

Вывад: мае аднагодкі не валодаюць дастатковай інфармацый аб ручніку [ Дадатак 14]

**2.2 Як атрымліваецца ручнік у хатніх умовах**

Па розных этнаграфічных крыніцах дзяўчына пачынала рыхтавацца да замужжа з дванаццацігадовага ўзросту і павінна была сваімі рукамі выткаць ад 25 да 40 ручнікоў, якія потым шырока выкарыстоўваліся ў многіх рытуальных сітуацыях.

Любы з абрадавых ручнікоў перадаваўся ад бабулі да ўнучкі. Ткалі ручнік звычайна ў пост. Перад тым, як закласці аснову для будучага "шляху жыцця", жанчына абавязкова 3 дні пасцілася. Лічылася, што рукі за гэты час напаўняюцца энергетыкай Сусвету.

Мне захацелася даведацца як тчэцца ручнік на кроснах. Я папрасіў жанчыну, якая замайецца ткацтвам, Пракаповіч Кацярыну Іванаўну, расказаць і паказаць гэты працэс.

Пачынаецца ўсё з падрыхтоўкі асновы для кросен. Гэты працэс называецца – снаванне. На Беларусі вядомы тры спосабы снавання: найбольш старажытны - на сцяне, потым снавалі на раме, больш позні спосаб снавання – на рухомай сноўніцы. Мы бачылі апошні. Сноўніца складаецца з двух накрыж умацаваных драўляных брускоў даўжынёй 190 см, злучаных па вертыкалі 4 планкамі даўжынёй 150 см. Крыжавіны насаджвалі на стрыжань , ніжні канец якога мацаваўся у падлозе , а верхні - у бэльцы. На такой сноўніцы жанчына працавала седзячы, трымаючы ў левай руцэ пражу, правай круціла сноўніцу. [Дадатак 15].

Для снавання карысталіся спецыяльнай лапатачкай « сноўкай» з дзвюма паралельнымі дзірачкамі, у якія працягваліся ніткі. [Дадатак 15].

Пасля заканчэння снавання мы здымалі аснову з калкоў і спляталі ў касу ( пляцёнку). [Дадатак 16].

Наступны этап - наладка кроснаў. Пачыналі наладку кроснаў з навівання падрыхтаванай асновы. Расплятаючы аснову, яе пастаянна часалі драўляным грэбнем (для раўнамернага размеркавання) і, нацягваючы, накручвалі на навой. [Дадатак 17].

Наступны этап — накіданне асновы ў ніты. Парадак прапускання асновы ў ніты і іх колькасць залежалі ад узору будучай тканіны (колькасць нітоў вагалася ад 2 да 16 і больш). Аснову прапускалі ў бёрда, звязвалі па некалькі нітак разам, прадзявалі пруточак і замацоўвалі яго на навоі[Дадатак 18].

Калі стан быў наладжаны, пачыналі ткаць. У Беларусі ў канцы XIX — пачатку ХХ ст. выкарыстоўвалася некалькі тэхнік ткання — рамізная, ці тканне на нітах, браная і закладная тэхніка.

Я бачыў як атрымліваюцца ручнікі пры браннай тэхніцы ткання. Яна была больш складанай і працаёмкай. У дадзеным выпадку аснова перабіралася рукамі з дапамогай дадатковых прылад: кароткай і доўгай дошчачкі - бральніцы, пруточкаў, а таксама кароткай і доўгай дошкі. Пры тканні бранай тэхнікай аснова перабіралася, г.зн. адлічвалася неабходная колькасць нітак у адпаведнасці з узорам, які трэба атрымаць, і набіралася на дошчачку-бральніцу то зверху, то знізу. Пасля таго, як аснова была перабрана па ўсёй шырыні, дошчачка-бральніца ставілася на рабро, пры гэтым ствараўся маленькі зеў, у які ўстаўляўся першы пруток. Каб пашырыць зеў, ставілі на рабро дошку, перад бердам жа пракідвалі каляровы ўток, пасля чаго дошку клалі плоска, два разы прапускалі фонавы ўток і прыбівалі бёрдам. Каляровы ўток прапускалі некалькі разоў, затым перабіралі наступны рад асновы і фіксавалі ўзор пры дапамозе другога пруточка. Так паўтаралі патрэбную колькасць разоў[Дадатак 19].

Вывад: працэс атрымання ручніка ў хатніх умовах вельмі доўгі і патрабуе затрат фізічнай сілы.

**2.3 Атрыманне ручніка на фабрыцы**

З літаратуры я даведаўся, што ручнікі вырабляюць і на фабрыках. Мне стала цікава , а як там праходзіць працэс стварэння ручніка? Ці адрозніваецца ён ад таго, што я ўжо бачыў?

Ад бацькоў я даведаўся, што ў горадзе Пінску ёсць фабрыка мастацкіх вырабаў « Крыніца Палесся», дзе ткуць ручнікі. Каб даведацца, як ствараюцца ручнікі там, я са сваёй настаўніцай адправіўся туды на экскурсію. Вось што мы пабачылі. [Дадатак 20].

Фабрыка пачынае працаваць у 8.30. На прапускным пункце нас сустрэла майстар участка Валянціна Міхайлаўна. Яна нам рассказала аб працэсе стварэння ручніка, а таксама мы змаглі ўбачыць сваімівачыма, як ствараецца ручнік на фабрыцы.

1. Пачынаецца ўсё з участка « сноўкі». Тут з нітак ствараецца аснова для будучага ручніка. Гэтую работу там выконвае снавальная машына. Мы ўбачылі, як на вялікі вал намотваюцца ніткі, утвараючы аснову. Аператар снавальнага ўчастка назірае за працэсам снавання, закладвае ў машыну ніткі, а потым знімае гатовую аснову, якая адразу намотваецца на навой. Мы даведаліся, што снаванне займае прыблізна ад 3 да 6 гадзін. [Дадатак 21]
2. Наступны ўчастак - прывязванне асновы. Гэты працэс выконвае некалькі жанчын. Пасля таго як аснова гатова, навой вешаюць на металічны стрыжань , дзе работніцы па адной нітачцы прывязваюць аснову да ніт.
3. Потым гэты гатовы навой з нітамі майстар па наладцы ткацкага станка прымацоўвае да кроснаў, і ткачыхі пачынаюць сваю працу.
4. Валянціна Міхайлаўна паказала нам ткацкі ўчастак. Гэта вялікае памяшканне, дзе стаіць 10 ткацкіх станкоў, на якіх працуе 10 жанчын. Цікава было тое, што ткачыха тчэ адразу тры ручнікі. Іх ткацкі станок больш шырокі, чым той , які я бачыла ў Кацярыны Іванаўны. І ён мае назву «паганялка». [Дадатак 22]

Паразмаўляўшы з ткачыхай, я даведалася што, за адзін працоўны дзень яна можа выткаць 20 ручнікоў даўжынёй паўтара метра.

На фабрыцы вырабляюць не толькі тканыя ручнікі, але і шторы, пледы, сумкі, камплекты для кухні, гасцінай, сталовую бялізну, шматколерныя хусткі, шалікі, паясы. Гэтыя рукатворныя рэчы ўносяць ўтульнасць і непаўторны нацыянальны каларыт у сучасны жылы інтэр'ер і побыт. Нам расказалі, што сваю гатовую прадукцыю фабрыка прадае не толькі тэрыторыі Беларусі, але і за яе межамі.

**2.4 Экскурсія ў краму**

Працуючы над гэтым праектам, явырашыў даведацца, ці карыстаюцца попытам ручнікі сёння ў нас у раёне. Мне стала цікава, якія ручнікі больш запатрабаваныя: тыя, што зроблены ў хатніх умовах ці фабрычныя. Для гэтага я адправіўся на экскурсію ў краму, якая знаходзіцца на тэрыторыі рынка «Альфард» [Дадатак 23]

З гутаркі з прадаўцом я даведаўся, што попыт на ручнікі ў нашым раёне вельмі ўзрос у апошні час. Усё больш і больш з'яўляецца жадаючых купіць прыгожую рэч, зробленую сваімі рукамі.

У краме мы ўбачылі два віды ручнікоў: вытканныя ў хатніх умовах і зробленыя на фабрыцы. Прадавец расказала, што большым попытам карыстаюцца ручнікі, зробленыя ў хатніх умовах. Так як для ткання хатніх ручнікоў выкарыстоўваюцца ніткі больш ярчэйшых адценняў, а ў фабрычных звычайна прысутнічаюць толькі ніткі чырвонага і белага колеру. І па цане ў адрознінне ад фабрычных хатнія ручнікі больш таннейшыя.  Жанчына паведаміла, што ў асноўным людзі купляюць ручнікі на вяселле, або як падарунак для дарагіх гасцей. Вялікім попытам ручнікі карыстаюцца ў час фестывалю «Мотальскія прысмакі». У наш час, у сувязі з развіццём агратурызму ручнікі часта купляюць для ўпрыгожвання аграсядзіб.

Падводзячы вынік , я зрабіў выснову, што ручнік і сёння з'яўляецца прадметам побыту ў сучаснасці.

**ЗАКЛЮЧЭННЕ**

Я з вялікім задавальненнем працаваў над работай. Мне дапамагала мая настаўніца Зінаіда Барысаўна, мая бабуля, маці. Я зразумеў, што трэба вывучаць, даследаваць спадчыну роднага краю: народныя песні, паданні, творы дэкаратыўна-прыкладнога мастацтва, таму што гэта жыватворная крыніца, якая дае жыццё нашай сучаснасці, нашай будучыні.

Пад час даследаванняасноўную інфармацыю аб абрадавым выкарыстанні ручніка атрымаў шляхам вывучэння літаратуры, назіраннем за жыццём людзей.

Даследаванне дало магчымасць яшчэ раз дакрануцца да духоўнай спадчыны, да народных традыцый і звычаяў свайго народа, усведаміць непарыўную сувязь беларускага ручніка з духоўнай культурай беларусаў.

На аснове вывучанага матэрыялу хочацца выказаць асноўную думку, якая вынікае з гэтай работы: ручнікі – своеасаблівая аповесць пра жыццё народа і яго працу, шчасце і нястачы, мары і спадзяванні.

Аднак няўмольны час робіць свае. Большасць традыцыйных прадметаў ужытку адышлі ў нябыт, саступілі месца прамысловым вырабам. Ды нельга дапусціць, каб разам з імі адышлі ў нябыт рэчы народнай мастацкай творчасці. Гэта наш нацыянальны здабытак, аснова для развіцця сучаснай культуры. Трэба рабіць усе, каб выявіць, сабраць, зберагчы тыя ўзоры мастацкай творчасці, якія яшчэ захоўваюцца ў традыцыйным побыце.

Калі беларус хоча ўсвядоміць сябе беларусам, ён рана ці позна звяртаецца да гісторыі, да культуры свайго народа. У вядомай філасофска-лірычнай казцы А. Экзюперы ёсць такі дыялог Маленькага прынца з кветачкай:

-А дзе людзі? – ветліва спытаў Маленькі Прынц.

- Людзі?... іх носіць вецер. У іх няма каранёў.

Хочацца спадзявацца, што беларусы не страцяць сваіх каранёў, далучацца да народных традыцый, нацыянальнай культуры.

**Літаратура**

1. Кацар М.С. Беларускі арнамент/ М.С.Кацар.- Мінск: Беларуская энцыклапедыя, 1996

2. Сахута Я.М. Беларусы. Дэкаратыўна-прыкладное мастацтва/ Я.М.Сахута.- Мінск :Беларуская навука, 2005

3.Этнаграфія Беларусі: энцыклапедыя. – Мн.: БэлСЭ, 1989.

4.Беларуская энцыклапедыя: У 18 т. Тамы 12, 15/ Рэдакл.: Г.П.Пашкоў і інш. – Мн.: БелЭн, 2001, 20

5. Інтэрнэт рысурсы.

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |